02020D1344 — SL — 28.10.2022 — 002.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjen z:









▼B

IZVEDBENI SKLEP SVETA (EU) 2020/1344

z dne 25. septembra 2020

o odobritvi začasne podpore Republiki Cipru na podlagi Uredbe (EU) 2020/672 za ublažitev tveganj za brezposelnost v izrednih razmerah po izbruhu COVID-19







Člen 1

Ciper izpolnjuje pogoje iz člena 3 Uredbe (EU) 2020/672.

Člen 2

▼M2

1. Unija da Cipru na voljo posojilo v znesku največ 632 970 000 EUR. Povprečna zapadlost posojila ne presega 15 let.

2. Obdobje razpoložljivosti finančne pomoči, odobrene s tem sklepom, je 39 mesecev od prvega dne po začetku učinkovanja tega sklepa.

▼B

3. Komisija da Cipru na voljo finančno pomoč Unije v največ osmih obrokih. Obrok se lahko izplača v eni ali več tranšah. Zapadlost tranš prvega obroka je lahko daljša od največje povprečne zapadlosti iz odstavka 1. V takih primerih se zapadlost nadaljnjih tranš določi tako, da največja povprečna zapadlost iz odstavka 1 upošteva, ko so izplačani vsi obroki.

▼M2

4. Prvi obrok se sprosti ob začetku veljavnosti sporazuma o posojilu iz člena 8(2) Uredbe (EU) 2020/672. Vsi nadaljnji obroki se sprostijo v skladu s pogoji navedenega sporazuma o posojilu ali so, kadar je ustrezno, pogojeni z začetkom veljavnosti dodatka k navedenemu sporazumu ali spremenjenega sporazuma o posojilu, sklenjenega med Ciprom in Komisijo, ki nadomešča prvotni sporazum o posojilu.

▼B

5. Ciper plača stroške financiranja Unije iz člena 4 Uredbe (EU) 2020/672 za vsak obrok ter vse pristojbine, stroške in odhodke Unije, ki izhajajo iz financiranja, povezanega s posojilom, odobrenim na podlagi odstavka 1 tega člena.

6. Komisija odloča o obsegu in sprostitvi obrokov ter obsegu tranš.

▼M2

Člen 3

Ciper lahko financira naslednje ukrepe:

(a) shemo izrednega dopusta za starše, kot je določena v „Zakonu 27(I)/2020“ in „regulativnimi upravnimi akti 127/148/151/184/192/212/213/235/2020“, kot je bila podaljšana;

(b) sheme podpore podjetjem za začasno popolno prenehanje poslovanja, kot so določene v „Zakonu 27(I)/2020“ in v „regulativnih upravnih aktih130/148/151/187/212/213/238/243/271/273/2020“, kot so bile podaljšane;

(c) sheme podpore podjetjem za začasno delno prenehanje poslovanja, kot so določenevz „Zakonu 27(I)/2020“ in v „regulativnih upravnih aktih131/188/239/2020“, kot so bile nazadnje spremenjene z „Zakonom 120(I)/2021“ in „regulativnim upravnim aktom 370/2021“;

(d) posebno shemo za samozaposlene, kot je določena v „Zakonu 27(I)/2020“ in v „regulativnih upravnih aktih 129/148/151/186/237/322/2020“, kot je bila podaljšana;

(e) posebno shemo za hotele in turistične nastanitve, kot je določena v „Zakonu 27(I)/2020“ in „regulativnimi upravnimi akti 269/317/393/418/498/533/631/2020“, kot je bila nazadnje spremenjena z „Zakonom 120(I)/2021“ in „regulativnim upravnim aktom 431/2021“;

(f) posebno shemo podpore podjetjem, povezanim s turizmom, odvisnim od turizma ali povezanim s podjetji, za katera velja obvezno začasno popolno prenehanje poslovanja, kot je določena v „Zakonu 27(I)/2020“ in v „regulativnih upravnihaktih 270/318/394/419/499/534/632/2020“, kot je bila nazadnje spremenjena z „Zakonom 120(I)/2021“ in „regulativnim upravnim aktom 432/2021“;

(g) posebno shemo podpore podjetjem, ki izvajajo posebne vnaprej določene dejavnosti, kot je določena v „Zakonu 27(I)/2020“ in v „regulativnih upravnih aktih 272/320/396/420/500/535/633/2020“, kot je bila nazadnje spremenjena z „Zakonom 120(I)/2021“ in „regulativnim upravnim aktom 433/2021“;

(h) shemo subvencioniranja za zelo mala in mala podjetja ter samozaposlene, kot je določena v „Rebalansu proračuna, začasnem okviru za ukrepe državne pomoči v podporo gospodarstvu pri trenutnem izbruhu COVID-19“, za del odhodkov, ki se nanaša na podporo samozaposlenim in podjetjem z enim zaposlenim, kot je bila podaljšana in spremenjena;

(i) shemo nadomestil za čas bolezni, kot je določena v „Zakonu 27(I)/2020“ in „regulativnimi upravnimi akti 128/185/236/539/637/2020“, kot je bila nazadnje spremenjena z „Zakonom 120(I)/2021“ in „regulativnim upravnim aktom 273/2021“.

▼M1

Člen 4

1. Ciper do 30. marca 2021 in nato vsakih šest mesecev obvešča Komisijo o izvrševanju načrtovanih javnofinančnih odhodkov, dokler ti načrtovani javnofinančni odhodki niso v celoti izvršeni.

2. Kadar ukrepi iz člena 3 temeljijo na načrtovanih javnofinančnih odhodkih in zanje velja izvedbeni sklep o spremembi Izvedbenega sklepa (EU) 2020/1344, Ciper v šestih mesecih od datuma sprejetja navedenega izvedbenega sklepa o spremembi in nato vsakih šest mesecev Komisijo obvešča o izvrševanju načrtovanih javnofinančnih odhodkov, dokler ti načrtovani javnofinančni odhodki niso v celoti izvršeni.

▼B

Člen 5

Ta sklep je naslovljen na Republiko Ciper.

Ta sklep začne učinkovati z dnem uradne obvestitve naslovnika.

Člen 6

Ta sklep se objavi v Uradnem listu Evropske unije.